
LEGGENDE FANTASTICHE 

POPOLARI VENEZIANE 



AVVERTENZA 

Le leggende tono precisa, nenie tal quali si raccontano dalle dotine 
del popolo, essendo state riportate in iscritto mentre si narravano ap- 
punto da taluna di queste; nè alla loro dicitura primitiva e spontanea 
è stata tolta, aggiunta o cambiata sillaba. 



1 . — De una comare e un compare de San Zua- 
ne (1) che i conversava in fra de lori. 

Quìi in Venezia glie xè ’l costume che se crede 
che no xè tanto peeà a conversar fra fradelo e so- 
rela e fra pare e fia, quanto a conversar in fra com - 
pari de San Zuane. 

E quìi in Venezia, Dio sà quanti secoli x'e passà, 
ghe giera un signor e ’na signora, marìo e mugier, 
parsone riche assie. Dunque, frequentava ili casa de 
lori un compare de San Znane. Dài un giorno e dìii 
E altro, v ; en pò ’l momento eh’ cl compare conversa 
co la comare in scondon, che se sà, de so mario. Sta 
signora tegniva ’na camariera, e sta camariera giera 
al ciaro de luto. Unde un giorno ghe dise sta si- 
gnora a la camariera: — « Tasi, e ti vedarà che ti 
te ciamarìi contenta de mi. A una morte mia, ti sarà 
giubilata de un talaro al giorno. » — Dunque sta 
camariera stava sempre in bona co la signora. 



(1) Compare de San Zuane, compare di battesimo. 

Viea che sto compare se amala, ma se amala for- 
temente. La s : gnora se buta in tanta desparazion, che 
so marìo ghe tendeva sempre a predicar : — « Vustn, 
aranlarte anca ti par el to compare ? Bi-ogna darsi 
paso, parche tati somo par quela. » — 

Andemo, che sto compare el mor. Eia che senti la 
morte del so compare, sempre più la se apassiona e 
la se dispera, in fin, zà, che la se mala anci eia. So 
marìo che vede che la se bufa in tanta desparuzion, 
se mete in sospeto che la gaves-e amo qualcossa co 
sto compare ; ma lu no ‘1 la molestava mai per no 
(larghe dispiasser, e el fava da filosofo. La cameriera 
stava sempre acanto a sta signora, e sta signora glie 
dise: — « Aricordite, che se gavesse da morir,* vogio 
che ti gabi dt esser sempre ti soli a farme guardia, 
parche no vogio nissnn altri. » — E la cameriera ghe 
dise : — « Adesso no la pensa a la morte, ma la pen- 
sa a guarir. » — Ma la parona voi che la ghe im- 
prometa, e sta cimariera la ghe impromete. 

Passa ancuo, passa diman, passa diman 1’ altro, e 
sta signora stà sempre pezo e sempre pezo, in fin 
che, zà, la xè morta. Se se poi imagin.n* so marìo che 
dispiasser cli’el gà provà. Anca la lanviriera e i seivi- 
t )i'i gaveva un dispiisser grando, parche la parona Li 
giera ’na bonisiima signora. 

Sti servitori ghe dise a sta camariera : — « Vorla 
che ghe sterno nu litri a farghe vegia a la signora? » 
— Dise la camariera : — « No, parche la m’ à lassa 
in testo che la v. già ghe la fazza mi, e no altri. » — 
Ohe risponde lori : - « Basta ! Se ghe ocorarà qual- 
cossa, la sona la cimpauela, e saremo printi a qu lo 
che la vorà. » — 

Alora sta camariera la fa impizzar quitrotorzie da 
piè del leto, pb la tol in man un ufizio dei morti, e 
la se mete a lezar sto ufizio. Co’ xè la meza note, la 
se vede a sbalancar la porta de la camara, e la vede 
li figura de sto compare veguirghe avanti. 

Apena che la lo vede, gbe va el sangue in aqua : 
la fi per sigar, ma, dal gran spavento, no la poi: 
alora la se leva su da la carega :e la va per sonar 
la campanela, e sto morto, senza parlar (parche xè 
naturai che i morti no parla), el glie dà ’na gran 
paca su la man e no ’1 voi che lx sona. El ghe mo- 
stra che la t'ga un terzo in man, e che la vaga co elo 
davanti el leto de sta signora. Eia ubidisse. Co ’l 
morti xè davanti sto leto, el ciapa sta s'gnora e ’l 
la mete in senton del leto, e el scominzia a metar- 
ghe le calze in piè, e el la veste del tuto infin al 
capelo in testa. Quando che la xè stada vestìa, el la 
tira zozo dal leto, el li ciipa soto el brazzo e i va 
tuti dò for i de la porta, e sta camariera sempre avanti 
a targhe duro. In sto palazzo ghe gier.1 un sotera- 
neo, come che ghe ne xè tauti in Venezia, e i va 
in sto sot raneo. Co’ i xè stai in t' un serto logo, lu 
el ghe dà ’na gran paca al terzo che gaveva in man 
la camariera, e no s' à visto più gnente. La camariera 
da la gran piura xè cascala in tera, e la s’ à ronzi- 
gnà tuta come un gemo, e la xè restada là. 

Andemo de su, adesso. 

Sul far de la matiua i servitori so pensa de andar 
a vedar cossa che xè de sta camariera che no la gà 
mai ciaraà. Infati i va, i verze la porta de sta cama- 
ra, e no i vede più nissun : nè la viva, nè la morta. 
Alora i se mete in t’ una gran paura, e i core a la 

carnara del pavon, e i glie elise : — « Ali, per carit'i ! 
No glie xè più nissun, uè la mort i, nè la viva : la 
carnara xè voda. » — Dise el paron: — « Possibile ? » 

A-lora subito el se veste e el va in carnara de la 

morta, e no ’l vede nissun ; el va a vedar se glie xè 
i vestiti che la portava atomo, e no ’l trova gnauca 
’l capelo ; e el dise : — « Oh, che casi !» — Dopo el 
dama i servitori, e el ghe dise : — « Tolè su ste tor- 
zie, e andemo a veder sul soteraneo. » — Va da basso 
tuta sta zente co i torzi impizzai, e, a forza de sercar, 
i trova sta povaru camariera che no la dava giunca 
più segni de vit i. Sti servitori i la ciapa per un braz- 
zo. e i vede che sto bruzzo xè arauzignù, e che no ’l 
se poi destirar. I la ciapa per st’ altro, e i ve !e che 
xè istesso, e che xè rauzignù tato ’1 corpo. I leva sto 
balon de sta dona da tera, e i la porta de suzo 
e i la mete sul so leto. El paron, presto manda a 
damar i mediai, parchè i varda se so poi recuperar 
sta duna. Capita sti melici, e i vele sto spetacolo. I 
ghe tasta el polso, e pè i dise elio la gaveva ancora 
i spiriti vitali, e thè i vardarù de poderla recuperar. 
Infati, a poco a poco la gù dà segni de vita. Prima 
la gù verto un poco i oci ; pè la gù move3to i dei, 
dopo le man e un poco ’l corpo ; ma la xè restada 
ranzignada, nè la podeva favelar. El paron ghe parlava, 
e eia sentiva tuto, ma no 1 1 podeva rispondarghe. A 
forza de bulegar che la fava i dei de lo man, i 
boni intenditori gù capìo pivss’ a poco quelo che li 
voleva dir. El paron alora gù tolto sti torzi, e, com- 
pagnù da i servitori, el xè andù sul soteraneo a vedar 
de novo se ghe giera la morta. VarJa de qua, varda 
de là, no i gù podesto trovar gnente, altro che ’na 

busa profonda, ma senza gnente. E subito el paron 
gà capìo che nome che là, mu gier e compare i possia 
essar stai sprofondai. 

Alora el xè tornà de suzo, e no F a volesto più star 
in sto palazzo e gnanca in Venezia, e el xè andà a 
Verona. E in sto palazzo el gà lassà la camariera co 
el so talaro al giorno e co de le persone che la go- 
vernasse e ghe dasse da magnar e da bevar, parehà 
in fin che 1’ à rivesto, la xè sempre s'ada in loto 
aranziguada, e no la gà mai podesto parlar. E pò, sto 
paron gà volesto che tuti podesse andar a veder sto 
spetacolo, parche el fusse un specio ile quei tali che 
gavesse la cativa intenzion de no rispetar el compare 
de San Znano. 



II. — De un compare de l'anelo eh’ el gà strucà 
la man a la sposa co cativa intenzion. 

Bisogna saver che nualtri veneziani diseino che el 
compare de V anelo xè compare del primo putelo. 

Dunque, a 1’ Anzolo Rafael xè nato sto caso, c-ho 
ghe giera un giovine e ’na giovine che fava 1’ amor. 
Dunque i se pensa de maridarse, e el sposo trova el 
compare. Per solito, apena eli’ el sposo trova 1 com- 
pare, el lo compagna a casa de la sposa, e ol ghe 
dise a sta sposa : — « Varda : questo xè to compare. » 
— Sto compare giera maridà. Apena eh’ el xè intrà 
in casa de sta giovine e che el 1’ à vista, el s‘ à tanto 
inamorà e tanto inamorà su de eia, che più che vo- 
lintiera e ancora megio el ghe fasseva da compare. 

Andemo, clic sto compare no ’l vedeva 1' ora che 
sti regazzi se mari lasse. Infa'i, capiti el momento 
del matrimonio. I va in ciesa, c lu fa di compare* 
sempre co quela idea die a un giorno glie fusse qual- 
cosa anca par elo. Quando che i xè vegnui via de 
ciesa, i fa la so mareuda, come che xè do consueto, 
e, el dopopranzo, come de solito, i mmti in gondola 
e i va a l’ostiria. Primi monta li sposi e el com- 
pare ; pò monta el sposo e i parenti. In t’ el montar 
in gondola, el compare glie dà min a la sposa, e lu 
glie ciapa la man e el glie la struca tauto e tanto, 
in fin che, ca/za. a la sposa glie dolevi la man. 

Co l'andar del tempo pò, el vele che no ghe xè 
gnente de novo par elo, e gnanca elo, pò, el glie pen- 
sa più a eia. Dopo un altro poco de tempo, lu, aven- 
doglie f ito sto scherzo a la comare, 1' à scominzià 
averglie in se come un scrupolo de conscienzia. Più 
el stava, e più el gaveva sto scrupolo. Alora el se 
pensi d'andar a confessarse e de contarghe al con- 
fessor quelo eh’ el gà fato e co quala intenzion. lu- 
fati, ti va, e el ghe conta tute a sto confessor. Dise 
’l prete: — «Ti gà fato un gran filo, fio mio. Mi 
bisogna che te daga ’/ia penitenza, ma grandissima. 
La farastu ?» — Dise elo : — « Sissignor : el me diga 
pur. » — Dise 1 prete : — « Senti : de note tempo ti 
gà da andar a fir un viagio in dove che te dirò m : ; 
ma varda che per quanto sussnro che ti sentirà, no 
state voltar mai in drio. E tòte tre pomi, e ti tro- 
varli tre signori, e dagliene uno per uno a sti s'gno- 
n. > — Dopo, sto prete el ghe dise in dove eli’ el gà 
da andar, e sto compare va via. 

Dunque elo el speta che fazza note, e pò el tol sù 

tre pomi e d se mote in camiu. Camina, oamiua c 
camini, finamente el riva su quel lego ohe gà dito 
’l prete, e el sente tanto sussuro, tanto snssuro clic 
mai. Olii sigava ’na cosa, chi ’n’ altra, chi st’ altra. 
Questa giera tuta zente che gaveva fato dei gran 
fali contro San Zuane', e i giera tuti persi, ma lu 
no ’l saveva gnente. Se sentiva de le vose che ghe 
diseva: torna in drio, torna in drio. Ma lu, gnente; 
e 1’ andava sempre avanti senza voltarse in drio, per 
quanto i lo damasse. Cussi pò a caminando, el vede 
sti tre signori ; e lu el li saluda e el glie dà un pomo 
per omo. El ghe ne dà uno a uno, uno a un altro, 
e uno el lo sporze a st’ altro. Sto ultimo signor el 
gaveva el brazzo soto ’l tibaro, e sto compare vede- 
va clic sto signor fasseva ’na gran fadiga a tirar f >ra 
sto brazzo; finamente, dopo tinta fadiga, el vede 
eli’ el tira fora un brazzo tanto spetacoloso, co una 
man grand» e tinto grandi, eh’ el -gà c'apà paura. 
El gà dà el so pomo anca a elo, o lori i 1' à ringra- 
ziò, e i xè andai via. 

Lu, sto compare, xè tornà in drio del so viagio, e 
el xè ritornò ancora dal so confessor. Sto confessor 
ghe dise : — « Seslu stà ? » — Glie risponde elo : — 
« Sissignor : » — El prete glie dise : — « Cossa gastu 
visto ? » — Disc sto compare : — « Gò sentio tanto 
sussuro, gò visto tanta zente e tanta zente: chi si- 
gava ’na cosa, chi V altra ; chi me diseva de tornar 
in drio, e pò gò visto sti tre signori, e gò dà i tre 
pomi ; ma 1' ultimo, che gò dà ’l pomo, quelo giera 
co un brazzo c co ’ua man tauto granfia, che gò ciapà 
paura a darglie sto pomo. .» — Risponde el prete : — 
« Eco, fio mio : Adesso ti xè salvo, parche el primo 

s'guor giera el Signor, el secondo giera San P.ero, 
e el terzo giera Sau Zuane. E ti gii visto che man 
ch’el gaveva: quell giera la man che ti gà strucà, e 
invessc de strucar la man a la sposa, ti gk disturba 
San Zuane. » — 



III. — De dò compari de San Zuane che i gà 
giurò in nome de San Zuane. 

No xè tanti ani che quk in Venezia glie giera dò 
compari de Sau Zuane, e sti compari giera un toco de 
tempo die no i se vedeva. Un giorno, fra i altri, i 
s' incontra tuti dò, e uno de lori d dise : — « Oli, 
San Zuane benedeto ! Quanto tempo che x'e, che no 
se vedemo ! » — L’ nitro glie fa anca lu un pochi «le 
complimenti, e pò i dise: zà che 3’avemo citi, an- 
demo a marenda assieme. Lh i va a marenda assu- 
me, e, co’ i gà fimo da marendar, se alza suzo uno 
de 3 ti compari, e ’l va a pagar el conto senza che 
st’ altro se n’ incorza. St’ altro, d'->po, el dise : — 
< Ciamemo e pagliemo, che pò andercmo via assieme. » 

— Dise el primo : — « Qua no ghe xè gnente da pi- 
gar, che x'e tuto pagò. » — Alora ghe dise st’ altro : 

— « Zà che ti gà voleste pagar tuto ti, nncuo oto 
tocarà a mi » — E i ciapa su, e i va via. Co’ i xè 
per lassarse, i se ritrova su ’na cale che fasseva ero- 
sera, 0 là i so ferma e i discare, e pò, el compare 
che no gaveva pagi, dise a l’ altro : — « Dunque, a 
rivedarsi ancuo oto quà su sta crosera, a l’ora istes- 
sa. » — « Sì.» — « Parola de Sau Zanne de uo mancar » 

— « Te giuro per quel San Zuane che gavemo fato, 
che sarò qua su sta crosera a spetarte. » — E là i 
se dà la man; e pò, uno va zò per una parte, e 1' al- 
tro va zò per ’n’ altra. 

Perdiana, che in sti oto giorni ghe ciapa mal al 
compare che gaveva pagà, e el mor. 

St’ altro no saveva gnente eh’ el fusse morto, e a 
quel ora che i giera intesi de aspetirse, el va su la 
crosera a spetarlo. Intanto passa un so amigo, e ’1 
ghe dise : — « Cossa fastu quà ? » — St’ altro ghe ri- 
sponde : — « Speto mio compare Toni. » — « Compare 
Toni ti speti, che xè tre zorni eh' el xè morto? Ti 
gà uu bel spetar !» — « Ti ti disi ch’el xè morto? Vàr- 
dilo quà ch’el vieni» — E infati elo lo vedeva, ma 
st’ altro no, noi lo vedeva. El morto se ferma avanti 
sto so compare, e el ghe dise : — * Ti gà razon che 
ti xè quà su sta crosera, e ti poi ringraziar Dio, chè 
del restante te farla mi imparar a far giuramenti in 
nome de San Zuane. » — E subito el sparisse, e st’ al- 
tro compare no lo gà più visto, parchè el giuramento 
che i gaveva f ito no ’l giera altro che de trovarse 
in quel logo. 



IV. — De di') morosi che i sà giura fedeltà in 
in vita e in morte. 

Questo xè un caso sufes30 quà in Venezia a 1’ An- 
zolo Rafael, un tempo già fu. 

Se trata de una regazza che smorosava co un gio- 
vine in scondon dei so genitori. 

Dunque sti regazzi i smorosava, e, cussi a disco- 

rendo, elo glie dimanda se la lo ama, e eia glie dise 
de si. E lu gbe dise: -- « Ben, 'dame giuramento de 
amarne in vita e in morte. » — E cussi la ghe giara. 

Da l;i a tanto tempo clic i fava 1’ amor, ’na sera 
elo glie dà la lelisse note, e el glie dise : — « A ri- 
vedarse diman. » — Dà la combinazion che sto gio- 
vine passa per ’na Cile, in dove gbe giera impianta - 
da ’na barata; e sta barufa giera tanto granda, che 
se trata de amazznmenti. Dunque, uno de 1 1 barufa 
glie riesse de scampar via, o xò passà sto giovine, e 
un altro 1’ à credeste eli’ el sia qaelo che el fava ba- 
rufa, e ’l lo gà mazzà in falò. 

La regazza no la gà savesto gnente che i gabia 
mazzà el so moroso, bensì la famegia l’ à sentìo la 
vose che sto giovine giera resta morto ; ma nissun 
no parlava de sto fato co la regazza, per no vilirla. 
Vien la sera del giorno drio, e el pare vele che a la 
solita ora sta tosa va al balcon istesso a discorer co 
sto zovene, e sto pare dise : — « Come, che sto toso 
xè morto ? » — El so mete in fra el scuro, e el scolta 
cossa clic i dise; e el sente che i discoro de afari de 
amor, e che eia b menzionava per nome e per co- 
gnome do quel melesimo che giera morto. Dopo, sti 
morosi i s’ à dà la felisse note, e i va via. 

Sto pare per un poche de sere el tise; ma pò, 
vedendo che la so regazza la se consumava viva e 
che de giorno in giorno ghe calava la cime, e che 
1’ andava per cousumazion come che la fusse morta, 
cl s' à pensa de andar da un prete e de contirghe 
el caso, come che la giera e come che no la giera. 
Sto prete, co' ’l gà sentìo sto afar, el dise : — « Quà 
bisogn i credar che i s’ ahi i dà qualche giuramento. 

Dunque bisogna vedar de confessar sta regala, e sen • 
tir che promessa i 3’ à dà. » — 

Va a casa sto pare, e el ghc dise a sta regazza : — 
Zà che xè tanto t-mipo che 110 ti va a confessale, 
vogio che diman ti gabi da an iar in ciesa a far le 
to divozion. » — Ohe risponde eia : — « Si, papà, . . . 
andarb. » — E sta regazza, ubidiente a so pare, la se 
parecia e la va in ciesa. F ,1 preti, che zà giora ben 
inteso co i genitori, quando eh* el la vede, el 1 ' r.co- 
glie volentiera, e là, dopo altri discorsi, el ghe di- 
manda se la fa l’ amor. Eia ghe risponde : - « Padre, 
si. » — Ghe dise ’l prete : — « El to papà salo gnen- 
te ? » — E eia ghe dise : — < Padre, no. * — Dise el 
prete : — « E parchb far 1 ’ amor in scondon dei ge- 
nitori ? » — Risponde la regazza : — « Parche ’l papà 
no xb contento. » — Dise ’l prete : — « E tossa gastn 
che ti xè deventada cussi scc-a da poco in quà? » — 
E ila ghe dise : — « Padre, mi no so. > — Dise el 
prete : — « Sent : me, cara ti : no ti podaressi lassarlo, 
sto moroso ?» — E eia ghe risponde : — « Ah, padre, 
no. . . . parche mi ghe vogio tanto ben a elo, e lu me 
ne voi tanto a mi : no lo posso lassar ! » — Dise el 
prete : — « Ma come se fà a volerse tanto be:’, senza 
darse nissuna promessa? Qualche impromessa ti ga- 
varà dà: no xè vero?» — Ghe risponde la regazza, 
- « Padre, d’ impromesse mi no ghe n’b dà.» — 
Glie dise ’l prete : — « Gastu fato qualche giuramento: 
de volerghe ben ?» — Dise la regazza : — « Oh si, 
padre : s’ avemo giurà de amarse in vita e anca in 
morte. » — Sto padre, che sente cussi, el se mete in 
t’ un gran pensier, c pò el dise a sta regazza : — 
«Cara la mia fia, no ti andarà mai più ben in fin 

che no ti fa quelo che te digo mi, parche quel mo- 
roso che ti gà, bisogna che ti lo lassi. » — Sti tosa 
no se ne podeva dar pati, ma sto prete el l’ à messa 
tanto suzo e tanto suzo, che la gà dà promessa de 
lassarlo. E sto prete ghe di3e : — « St.issera veguarò 
mi. » — E difati, co’ xè stà la sera, sto prete l’à tolto 
sii ’na stola e un libro, e el xè andà a casa de sta 
regazza. Alerà el gà fato che sla regazza vaga sul 
balcon e che la discora pur co sto giovine, ma che 
no la ghe diga gnente de lassarlo, in fin che no ’l 
ghe lo dirà lu. Dopo che sti morosi gà tanto discor- 
so, i s’ à ciapà su e i s' à dà la felisse note. Quando 
eh' el moroso xè stà un pochi de passi lontau, el preti 
gà voleste che sta regazza li lo eia na per nome, e 
che li ghe dimanda se xè pecato conversar fradelo e 
sorela. E eia gà ciainà : — « Toni, xè pecato conversar 
fradelo e sorela ?» — E lu, de alta vose, gà risposto : 
— « No, benedeta da Dio (1)! » — E 1’ è andà via. 
La seconda sera xè tornà sto prete, e el gà lassà chi 
i dis.ora, come el solito, e pò el fa che sta regazza 
ghe dimanda se xè pecato a conversar pare e fin. E 
eia gà ciamà: — « Toni, xelo pecà conversar pare e 
fin ? » — E lu de alta vose ghe risponde : — « No, 
benedeta da Dio !» — E el va via. La terza sera tor- 
na sto prete e el fa pareciar un gato moro, e pò el 
lassa che i discora ; e quando che i s’ à dà la felisse 
note, e che sto giovine xè ben ben da lontan, ma tanto 
che se possa sentir la vose, el ghe fa dimandar se xè 
pecato conversar compare e ornare de San Zuaue. 



(1) Circa alla vera interpretazione di questa e delle successive rispo- 
ste, veggansi le priu.e parole della Leggenda N. 1. 

E prima che la lo ciama, sto prete ghe mete la stola 
su le Bpale. Alora eia de alta ose la se mete a da- 
mar: — « Toni, xelo peeato conversar compare e co- 
mare de San Zuane ? » — E lu ghe risponde : — « Si... 
maledeta da Dio ! » — Subito sto prete mete fora la 
stola e ’l libro, e pò el chpa’l gato per ’na zata e 
el fa scongiuri ; e alora el vede eh’ el morto trà un 
potente svilzo, e el serca de brincar s‘a regazza, e 
pò a un trato el se ferma come spaventò, e el spa- 
risse. 

Cussi sto prete gà delibar^ eli dal giuramento, e 
gà fato che sto zovene vaga in logo de salvamento. 

Dopo, sto prete gà dito a sta regazza : — * Gastu 
visto? Quelo no gicra el to moroso, parche elo xò 
morto, ma giera la so anema che no trovava pase 
par el giuramento che gavè fato ; e ti te consumevi 
viva, come eh' el se consuma elo, morto. » — 

Dunque, per cussi d ! r, no se deve mai giurar fe- 
deltà in morte. 



V. — De la note dei morti. 

A un tempo che za fu, ghe giera quà in Venezia 
’na famegia, e sta famegia gaveva ’na serva. Sta serva 
no la saveva ancora 1’ uso de la casa, parchè giera 
poco che la giera là. Dunque una sera i so paroni 
ghe elise : — « A ricordite ben doman de matina de 
alzarte suzo a bonora, parchè ti gà da far el pan. » 
— Sta serva, co’ xè la so ora, la c : apa su e la va a 
dormir. La dorme; e da là a uu toco la se svegia e 
la se alza, parchè la credeva che fusse giorno, e in- 

vesse giera la meza note. Apena alzada, la va per 
impizzar la lume, ma no li trova nè leso, nè bati- 
fogo; alora, vedendo un gran ciaro fora del balcon 
] a va a sto balcon e la vede ’na prufission longa, 
lo n ga, longa o in parfeto silenzio. Presto ola cala 
zozo la lume in t’ un sesto, e, co’ la vede che passa 
1’ ultimo de sti pru?ission, la glie dise : — « Digo, 
paron ! Feine sto piasse r : impizzeme sta lume. » — 
Questo quà, senza dirghe gnente, el glie impizza li 
lume, e pò el glie mete drento nel sesto el so brazzo. 
Eh la tira sii sto sesto, e la vede la lume impizzada c 
die glie xè dronto un brazzo. Tuta spaveutada, la se 
mete a dir: — « Ali, povareta mi ! Cossi gogio mai 
lato? » — E là, glie vieu in mente che la giera li note 
dei morti, e la dise: — «Sicuro: quela la giera la 
prufission dei morti, e quelo clic m’ à impizzà la lume 
giera un morto, e per sognai el m’à las>à qua sto 
brazzo. » — Alora, presto presto l i fa el pan, o dopo 
la ciapa suzo c la va dal so confessor, e là la glie 
conta quel elio glie xè sufesso. E elo glie dise : — 
« Ben, senti cossa ti gà da far : el brazzo adesso ti 
lo metarà in te la semola, e ti lo las-arà là in fin 
a sto ano che vien. Co’ xè passà 1' ano, a la stessa 
ora ti torà sto brazzo, e me ti 1 3 un goto moro in tra- 
versa e tienlo ben streto, e, co’ ti vedi che passa sta 
pruyission, sta ateuta a quelo che xè senza brazzo, e 
consegniglielo a elo, e dighe : — « Ciapè, paron, el 
vostro brazzo. » — 

Al ■ra la va a casa, e la mete sto brazzo in te la 
semola, e la speta che passa T ano, e che vegna la 
note dei morti. 

Co’ xè passà 1’ ano. la tol sto brazzo, la tol el gaio 

moro in traversa e la se lo tien ben streto, e pò, a 
quel ora in punto de la meza note, la va su li porta, 
lutati, passa sta pru^ission longa, longi, longa, e la 
vede ebe tuli sti morti i tien i brazzi al/ai c le man 
verte, che le dava tanto ciaro come che le fòsse cau- 
de’e. 1/ ultimo do la prupssion gi ra quelo che ghe 
mancava ’l brazzo. Co’ la lo vele, la ghe va incon- 
tro e h ghe dise : — « Ci pè, paron, el vostro brazzo: 
ve ringrazio tanto. » — E elo tol sto brazzo co di- 
speto, c pò el ghe dise : — « Ti poi ringraziar Dio 
clie ti gii quel gato in traversa; de! restante quel 
che xè de mi, sarave anca de ti. » — Aloraela, presto 
la sera la porla, e la va de suzo col so gato in tra- 
versa, più morta che viva da la gran paura che la gù 
vuo. 

Dunque, no se deve mai disturbar i morti, ne la 
tranquilit’i de la so note o de la so pru^issiou (1). 



VI. — De un piovan de San Marcitola, chcgà dito 
che i morti in dove che i xè i resta. 

A un tempo ghe xè sta un piovan a San Marcuola, 
quìi in Venezia, che el gaveva tante bone qualità, e 

(1) ICoco alcune osservazioni che la buona popolana fece seguire al 
suo racconto : 

— « Tini no xè sogeti a vodar le aliente «lei povari morti, o bisogna 
dir che sta serva gh« fussc sogeta. 

Se poi scongiurar sto a nenie, disendo, tuto in t' un respiro, sto parole. 

Aiiema tenuta, 

Che «*1 perù to mena, 

Sta sora de ti, 

Contiate la to pena. 

Se invesse de dir: sta sora de ti, se dise: sta sora de vii, alora i 
morti i poi far 'ita cativa grazia. * — 

el gaveva anca quela che no '1 voleva vedar signore 
in ciesa co ’l capelo in testa, e el gaveva cuor de an- 
darglielo a far cavar, parchè el diseva che qnela xè 
casa di Dio, e che quelo che no xè parmes30 per i 
omeni, no gaveva da essar parmesso gnanca a le 
done. Quele done che gaveva el fazzoleton su le spale, 
lu el voleva che le se lo me! esse in testa, parchè no 
le fusse vaghegiae. 

Ma sto piovati, pò, el gaveva quela che no’l cre- 
deva ai morti. E un giorno, fra i altri, el fa ’na pre- 
dica, e in sta predica el dise al popolo: — « Ascol- 
tate, fratelli miei cari. Sta matiua apeni intrato in sta 
ciesa, me capita una mia penitente, e sta penitente, 
tuta spaventada, me dice : Oh, padre, quanto spavento 
che gè ciapato questa note ! Giera in leto che dor- 
miva e i xè regnai a tiranne zozo le coverte. E mi 
gè dito : Cara figlia, questo non è possibile, parche 
i morti in dove che i xè i resta. » — E cussi el ghe 
fa sentir a tuto sto popolo che no xè vero che i morti 
se fazza velar c sentir. 

Là, el finisse la so predica, e pò tuti va via e va 
via anca sto piovan. 

Vien la sera, e sto piovan, come ’l solito, va in leto. 
Co’ xè su la ineza note, el sente sonar a forte la 
campanela. Va al balcon la serva, e sta serva la vede 
’na gran compagnia de persone, e la ghe dise : — 
« Chi xè ? » — E lori ghe dimanda se xè a casa el 
piovan ; e eia ghe risponde de si, c eli’ el xè in leto. 
Alora lori glie dise che i voi eli’ el vegna da basso. 
Sto piovan, di' el sente che ghe xè sta gran compa- 
gnia, no el voi andar. Lori torna a sonar la campa- 
nela e a dirghe a sta serva che i lo wl da basso ; e 

el piovan torna a targhe dir che no 1 va In nissun 
logo. Alora se vede sbalancar la porta e andar de 
suzo tuta sta compagnia. E i va tuti in cimarn de 
sto piovan, e i voi eh’ el se leva su dal leto, e eh el 
se vesta e eh’ el vaga co lori. Sto piovan, pien de 
spavento, s’ à vestìo, e gà tocà andar. Co i xè stai in 
t 1 un serto logo, i lo gà tolto in mezo, e là i ga dà 
tante pache e tante pache, che no’l saveva da che 
parte le glie vegnisse. Dopo i gà dito cussi : — « Que- 
sto xè un recordo dei povari defunti. » — E là, i xè 
sparii tuti, e no s’ à visto più nissun ; e sto povaro 
piovan xè tornà a casa coto e couzo, e cussi i morti 
i gà fato vedar che no xè vero che in dove che i xè 
i resta. 



VII. — Le un signor che gà dà ’na peada a un 
cragno da morto. 

A un tempo glie giera un giovine, e sto giovine no 
fava altro che magnar, bevar e divertirse, perchè el 
giera rico immenso, e no el gaveva gnente da pensar. 
Lu el sbefava tuti ; elo toleva l’onor a tute le regaz - 
ze ; elo ghe no fava de tute le sorte, e el giera stufo 
de tuto. Un giorno, fra i altri, el se pensa de dar un 
gran pranzo, e là, l’invida tuti i so amissi e na quan- 
tità de dono, e tuti i so conossenti. 

Intanto che i prepara sto pranzo, elo va a spassi- 
zar, e el va zb per 'na strada in dove che ghe giera 
un simitero. Cussi a caminando, el vede che ghe xè 
in tera ’na crepa da morto. El ghe dà ’ua p ada a sta 
crepa, e pb el se ghe avvina, e el ghe dise co sbefo : 
— « Ti vignarà anca ti, no, sta sema sana da mi? *— 

E el tira de longo e el va via, e el vaacisa. A casa 
giera a l'ordene el pranzo, e giera capità tuli i con. 
vitati. Là, i sa mete tati a tola, e i magna e i beve 
a son de musica, e i se diverte alegramente. 

Intanto vie» la meza note, e, co’ xè proprio el punto 
de la meza note, i smte a dar un sonon de cimpa- 
nela. Va i servitori a vedar chi xè, e i vele che xè 
’na fantasma granda. Disi sta fantasma ai servitori: 
— « Diseghe al conte Roberto, che so’ quelo che el gà 
invidà sta raatina a sena. » — I servitori va su dal 
paron a nonziarghe che xè ’na fantasma granda che la 
dise che la xè quelo che sta matina In el gà invidà a 
sena. Dise '1 paron : — « Mi ? Tati quei che gè invidà, 
xè quà, e altri mi no gè invidà. » — Diso lori : — 
« SVI vedesse ! xè ’na fantasma che fà teror. » — Alora 
a sto giovine glie vien in mente eh’ el possa essai- 
quel morti, e el dise ai servitori: — «Presto, presto: 
sirè i balconi e le porte, che no’l possi vegnir dren- 
to. » — Sti servitori và a serar da per tuto ; ma apeua 
che i gà serà, eco che se sbalanca porte e balconi, e 
che sta t intasma vien drente. La va de suzo in dove 
i giera che i se a ava, e la glie dse : — « Roberto, Ro- 
berto ! No fà basta profanar tuto ; ti gà volesto anca 
disturbar i morti : xè vegnuo el fin ! » — Tnti spa- 
ventai, chi scampa per de quà, chi scampa per de là, 
chi se sconde e chi se buta in zenocion. Alora sta 
fantasma la ciapa per el colo sto Roberto, e la lo 
strangola, e la se lo porta via con eia ; e cussi el gà 
lassà 1’ esempio, che no xè parmesso sbefar i pivari 
morti. 

Vili. — De la mare de San Piero che la vien 
vien fora da l’inferno oto giorni ogni ano. 

San Piero gaveva so mare, che la giera na cativa 
dona. La giera avara, maldicente, invidiosa e la ga- 
veva tuti i sete peciti mortali; eia no fava mai ’na 
bona opara, e no ghe fava pecà nissun, e no la dava 
gnente a nissun. In tuto ’l tempo de la so vita, no 
la gà fato altro de carità, che de darghe a un pova- 
reto un poro de zievola. 

Ma anca eia la xè morta. 

Morta che la xè, el Signor el 1’ à mandala a 1 in- 
ferno. Dunque sto so fio, che giera in paradiso, el 
gaveva ’na passion granda, parche so mare giera a 
1’ inferno, e sempre ’l pregava el Signor, e no ’l fava 
che scongiurarlo, perchè el ghe fazze sta carità, che 
el la levasse da l' inferno e el la metesse magali in 
qualche canton del paradiso, o almanco eh’ el la pro- 
vasse, che, chi sà, la se ne rivedesse. Dise ’l Signor : 

« Ma corno vusto che fassa a torla via, che no. la 

"à mai fato un opara bona, che no la gà lato na 
carità, e no la gà fato gnente de ben al mondo ? > 
— Dise San Piero : - « E pur qualche opara bona 
la gavarà tato ! » - Dise ’l Signor : - « No la ghe 
n’ à fato gnatica una ; mi adesso tornarti a ve lar su 
i mii libri. » — E là, el varda su un gran libro, e el 
vede che, sta mare de San Piero, in tuto 1 tempo de 
la so vita no la gà fato mai gnente de ben, e che 
no Pà fato mai carità, altro che la gà dà un poro de 
zievola a un povareto. Dise el Signor : — « Ben ! Pel- 
ato poro de zievola, glie acordarò che la passa veglia 

de suzo, rampegandose per sto poro ; ma ti vedarà, 
che anca quii la gavarà la so invidia. » — E là, el 
Signor cala zozo sto poro, e eia se ranipega. Atomo 
de eia se ghe taci tante altre anime, e eia zò peae 
a uno, zò peae a 1’ altro e zò peae a st’ altro e a 
tuti, disendoghe : — « Andò via, che vualtri no el ve 
dama. » — Dise el Signor a San Piero: — « Astu 
visto ? Astn visto se mi gaveva razon, e se la xò 
sempre istessa e la gà sempre la so cativeria ? » — 
E alora, el Signor 1’ à molò el poro, e eia le xè an 
dada sul profondo do l' inferno. 

Per riguardo pò de San Piero, el gà permesso che 
una volta 1’ ano, co’ xò el dì de San Piero, eia la ve- 
gna fora e che la staga oto giorni a remengo per el 
mondo; e infati la vien fora tuti i ani, e in sti oto 
giorni che la stà fora, la ghe ne fa de tute le sorte, 
ejla ne fa tanto e tanto tribolar. 



IX. — De una burla fata dal Massariol (1). 

A un tempo ghe giera ’na dona maridada, o sta 
dona la gaveva tre fioi, e uno pis3in : n da late. So 
mario gaveva un mistier che ghe toc iva alzarse de 

note. Dunque ’na note el se alza e el va via. Co’ el 

xè su ’na strada, el sente sigar : oah . . . oah . . . El 

varia cossa che xè, e el vele ’na sporta ; e el tol 

sii sta sporta, e el vede che drento ghe xè un putelo. 
Dise sto mario : — « Un putelo ! » — Giera un fredo 



(1) Massari oì, spirito folletto. 

teribile, e lu el ciapa sta sporta e el core a casa di- 
sondo in fra de elo : zà che mia mngier xò da late, 
ghe porto anca questo, che la lo levarà e sarà quel 
che Dio vorà. Infati el va a casa co sto putelo e 
el ghe dise a so mugier : — « Ciò 1 varda che gò catà 
sto bambin drento in sta sporta.» — E eia ghe dise: 
— « Oh, cossa ve penseu ? ghe n’avemo dei altri. » — 
Dise elo : — « Ben; tienlo, ch’el Signor ne provedarà, 
e daghe late. » — Infati, la ciapa sto bambin, la lo 
lava, la lo neta, la lo scalda, la lo infassa, la ghe dà 
la papa e pò la ghe dà late, e pò la lo mete in cuua 
arente a st’ altro che la gaveva. Dopo la ciapa su e 
la va in cusina a far i fati sui. Co’ xò la sera vien a 
casa so mario e el ghe dise : — « Gastu dà da magnar 
a quel putelo ?» — Dise eia : — « Si ! lo gò netà, lo 
gò infassà e pò gò dà late e pò lo gò messo in cuna 
arente al mio pissiuin. » — Ghe dise so mario: — 
« Ben, andemo che vogio vedarlo. » — E i ciapa suzo 
e i va tuti dò in camara, c i varda in cuna e i cata 
le fasse vode senza el putelo. Dise el mario tuto ima- 
gà : — « Cossa che possa essar? » — Eia ghe rispon- 
de -. — « Mi no ghe no sò. Ch’el fusse el Massariol ? » 

Alora i va al balcon e i vede a la lontana uno, che 

el pareva un omo e no el giera un omo, che el ghe 
sbateva le man e el ghe rideva sul muso e el li sbu- 
fonava, con dirghe eh’ el ghe l’à fata, e che la gà 
lavà el culeto, che la gà dà la papa, o che la gà dà 
le tete; e pò i vede che, dal dito al fato, sto omo, che 
no giera omo, el sparisse (1). 

(I) Sul soggetto di questa leggenda, la buona popolana aggiunse 
queste altre particolarità: 

— « El Massariol ghe ne fava de tuti i segnati. De lo volte el se 

fava in cordala, e de le volle el ne diva io l' un gemo de asso, e co' le 
dono che lo trovava se lo meteva in sen, lu el gbe diseva: ideo telino, 
fòco teline; e loro le fava per tirar loia sto gemo, e no le se lo catara 
piu. Ogni sera l' andava a passar tragheto, ma sempre vestio difarente 
Co' i lo gavova bulà da «'altra parte, i ghe domandava i bezzi do la 
parada, e lu gho rispondeva : caróbole, carobole, doman te pagare. E I 
spariva. Le doue fava el pan, e io gho dava ordirne al fomer che l'an- 
dasse a torlo a la tal ora. Ben : a quel ora istessa, invesso del fornor 
andava el massariol, e el trova el subio, come fava el fornor, e el toleva 
sii el pai! e el lo portava in inoro a un campo, o su un ponte, o a na ri- 
va. Le lavandero le lavava la biancaria e pò le la meteva fora a sit- 
garsc, o sto massariol ghe portava via corda e biancaria, e el ghe la i»r- 
tava in t' un altro logo piò lontan. Co' el gaveva fato ste fatur e o che 
sto dono le trovava la roba, Iti el se tirava a la lontana, e là el ghe 
sbateva le man, e el ghe rideva sul muso, e el le sbufonava, e pò°el 
spariva. 

hi massariol no 'I gà fato mal guente de cativo, e ghe piasova ridar 
e scherzar e sbufonar la /ente. Anca lu el xò sta confimi, no se sà dove, 
dal santo Ulizio: istesso cho le striglie, le fade e i maghi. » — 



FINE. 



